Dahiitį́hii

éí yótʼáahdi tsídii dah yikahjí atah yisdzoh, áádóó éí kéyah dah siʼánígíí bikááʼgóó tʼéiyá dahólǫ́; Shádiʼááhjí kéyah dah siʼánígíí bikááʼgóó éí tʼóó ahayóí. Ndaʼałkaahí dóó ééʼdeetįįhii éí "Trochillidae" deiłníigo deiyózhí. Táaʼdi neeznádiin dóó baʼąą naadiin ashdlaʼ ałʼąą átʼéego dahiitį́hii dahólǫ́. 

Dahiitį́hi éí bitsʼíís ádaałtsʼíísí (3–5di asdzoh ádaníłtso łeh), áádóó éí tsintah dóó hodíłchʼiltah dahináa łeh. Azhą́ éí ádaałtsʼíísíi ndi dahiitį́hii éí tsxį́įłgo ndaatʼá (54 km/h, 34 mph); áádóó éí tʼą́ąjigo ałdóʼ ndaatʼá.

Dahiitį́hii éí chʼil bijeeh deidlą́ągo ndaatʼá; chʼosh dóó naʼashjéʼii yázhí éí deildeeł ałdóʼ.

Naaki góneʼ yéigo daʼahijoogą́ą́ʼ yę́ędą́ą́ʼ Naabeehó bisiláołtsooí bizaad chodayoosʼįįdígíí éí chidí naatʼaʼí dilwoʼí "Dahiitį́hii" deiłníigo deiyózhíí ńtʼę́ę́ʼ.

 Dahiitį́hii (Siláołtsooí)

Tʼááłáhági átʼéego:Dahiitį́hii